ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণে ১০৭ কোটি ৬৩ লক্ষেরও বেশি ডোজ দেওয়া হয়েছে
গত ২৪ ঘণ্টায় ৩০ কোটি ৯০ লক্ষের বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.২৩ শতাংশ;
গত ২৪ ঘণ্টায় নতুন করে সংক্রমিত হয়েছেন ১২ হাজার ৮৮৫ জন
ভারতে সক্রিয় সংক্রমিতের সংখ্যা ১ লক্ষ ৪৮ হাজার ৫৭৯
সাপ্তাহিক সংক্রমিতের হার ১.১৭ শতাংশ, যা গত ৪১ দিন ধরে ২ শতাংশের নীচে রয়েছে
নতুনদিল্লি, ৪ঠা নভেম্বর, ২০২১
দেশে এ পর্যন্ত ১,০৭,৬৩,১৪,৪৪০ টি টিকার ডোজ দেওয়া হয়েছে। গতকাল টিকা দেওয়া হয়েছে ৩০,৯০,৯২০ জনকে।
স্বাস্থ্যকর্মীদের মধ্যে ১,০৩,৭৯,৪৭৯ জন টিকার প্রথম ডোজ এবং ৯২,৫০,২৩ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩, ৭২,২৫৩ জন প্রথম ডোজ এবং ১,৫৯,৯৮,০০৭ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪২,২৬,২২,৪১৩ জন এবং দ্বিতীয় ডোজ পেয়েছেন ১৪,৭৭,১৪,৫২০ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৭,৫৮,৯৬,৯৪২ জন। আর দ্বিতীয় ডোজ পেয়েছেন ৯,৮১,৩১,২২৫ জন। যাঁদের বয়স ৬০-এর ওপরে তাঁদের মধ্যে ১১,০৩,৪৯,৯০৩ জন প্রথম ডোজ এবং ৬,৭৫,৯৯,৪৫৯ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১৫ হাজার ৫৪ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩৭ লক্ষ ১২ হাজার ৭৯৪ জন সুস্থ হয়ে উঠেছেন। জাতীয় আরোগ্য লাভের হার ৯৮.২৩ শতাংশ। ২০২০-র মার্চের পর এই হার সর্বোচ্চ।
ভারতে গত ২৪ ঘণ্টায় নতুন করে সংক্রমিত হয়েছেন ১২হাজার ৮৮৫ জন। গত ১৩০ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ১ লক্ষ ৪৮ হাজার ৫৭৯ জন চিকিৎসাধীন। দেশে মোট সংক্রমিতের মাত্র ০.৪৩ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১০ লক্ষ ৬৭ হাজার ৯১৪টি নমুনা পরীক্ষা করা হয়েছে। এ পর্যন্ত দেশে ৬১ কোটি ২৩ লক্ষ ৪৬ হাজার ৭৬৭টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ১.১৭ শতাংশ এবং দৈনিক সংক্রমণের হার ১.২১ শতাংশ। গত ৩১ দিন ধরে দৈনিক সংক্রমণের হার ২ শতাংশের কম আর ৬৬ দিন ধরে ৩ শতাংশের কম।
CG/CB/SFS
(Visitor Counter : 107
কেন্দ্রীয়মন্ত্রিসভা
‘প্রধানমন্ত্রী গরিব কল্যাণ যোজনা’-র উজ্জ্বলা সুবিধেভোগীদের জন্য প্রাপ্ত সুবিধে পয়লা জুলাই থেকে আরও তিন মাস বাড়ানোর সিদ্ধান্তের প্রস্তাবে অনুমোদন দিল কেন্দ্রীয় মন্ত্রিসভা
নতুন দিল্লী, ৮ জুলাই, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে পেট্রোলিয়াম ও প্রাকৃতিক গ্যাস মন্ত্রকের একটি প্রস্তাব অনুমোদিত হয়েছে। ‘প্রধানমন্ত্রী গরিব কল্যাণ যোজনা’-র আওতায় থাকা উজ্জ্বলা সুবিধেভোগীরা ওই প্রস্তাব অনুযায়ী এর ফলে পয়লা জুলাই থেকে আরও তিন মাস এই প্রকল্পের সুবিধে পাবেন।
কোভিড-১৯ মহামারীর ফলে সমাজের দরিদ্র এবং প্রান্তিক মানুষরা সব থেকে বেশি সমস্যায় পড়েছেন। সরকার এঁদের সুবিধের জন্য ‘প্রধানমন্ত্রী গরিব কল্যাণ যোজনা’ ত্রাণ প্যাকেজটি ঘোষণা করে। এই প্রকল্পে দরিদ্র মানুষরা প্রধানমন্ত্রী উজ্জ্বলা যোজনা -এর আওতায় এলপিজি গ্যাসের সিলিন্ডার তিন মাস বিনামূল্যে পেয়েছেন, যার সময়সীমা শুরু হয়েছিল পয়লা এপ্রিল থেকে।
এই প্রকল্পে এপ্রিল থেকে জুন মাসের মধ্যে উজ্জ্বলা সুবিধেভোগীদের ব্যাঙ্ক অ্যাকাউন্টে ৯,৭০৯ কোটি ৮৬ লক্ষ টাকা সরাসরি পাঠানো হয় এবং ১১ কোটি ৯৭ লক্ষ রান্নার গ্যাসের সিলিন্ডার সরবরাহ করা হয়েছে।
পর্যালোচনা করে দেখা গেছে, পিএমইউওয়াই-এর এক শ্রেণীর সুবিধেভোগী এই প্রকল্পের জন্য তাঁদের ব্যাঙ্ক অ্যাকাউন্ট থেকে প্রাপ্ত অর্থ সংগ্রহ করেননি। পেট্রোলিয়াম ও প্রাকৃতিক গ্যাস মন্ত্রক এই প্রকল্পের সুবিধে আরও তিন মাস বাড়ানোর প্রস্তাব দিয়েছিল। কেন্দ্রীয় মন্ত্রিসভা সেই প্রস্তাবটি অনুমোদন করেছে। এর ফলে, যেসমস্ত সুবিধেভোগীদের ব্যাঙ্ক অ্যাকাউন্টে সিলিন্ডার কেনার টাকা জমা পড়েছিল, অথচ তাঁরা সিলিন্ডার কেনেননি ౼সেইসব সুবিধেভোগী আগামী ৩০শে সেপ্টেম্বর পর্যন্ত এই প্রকল্পের সুবিধে পাবেন।
CG/CB/SKD
(
রাষ্ট্রপতিরসচিবালয়
বলিভিয়ায় রাষ্ট্রপতি শ্রী রামনাথ কোবিন্দের প্রতিনিধি পর্যায়ের বৈঠক, বিশ্ববিদ্যালয়ে ভাষণ এবং ভারত-বলিভিয়া বাণিজ্য সম্মেলনে যোগদান
নয়াদিল্লি, ১ এপ্রিল, ২০১৯
রাষ্ট্রপতি শ্রী রামনাথ কোবিন্দ গত বৃহস্পতিবার বিদেশের সফরের দ্বিতীয় পর্যায়ে বলিভিয়ায় পৌঁছলে, সে দেশের রাষ্ট্রপতি ইভো মরলেস আয়মা বিমানবন্দরে তাঁকে স্বাগত জানান। ভারত ও বলিভিয়ার মধ্যে কূটনৈতিক সম্পর্ক স্থাপনের জন্য এটাই প্রথম কোন ভারতীয় রাষ্ট্রপতির বলিভিয়া সফর।
তাঁর এই সফরে শ্রী কোবিন্দ বলিভিয়ার রাষ্ট্রপতির সঙ্গে দ্বিপাক্ষিক বৈঠক করেন। পাশাপাশি, রাষ্ট্রপতি শ্রী রামনাথ কোবিন্দ প্রতিনিধি পর্যায়েও বৈঠক করেন। ভারত-বলিভিয়া ব্যবসায়িক সম্পর্ক বৃদ্ধিতে দুই দেশের মধ্যে আলোচনা হয়। ভারত ও বলিভিয়ার মধ্যে দ্বিপাক্ষিক ব্যবসা-বাণিজ্য গত দু’বছরে বৃদ্ধি পেয়ে ২০১৮-তে দাঁড়িয়েছিল ৮৭৫ মিলিয়ন মার্কিন ডলার। লাতিন আমেরিকার দেশগুলির মধ্যে বলিভিয়া ভারতের অষ্টম বৃহত্তম বাণিজ্যিক বন্ধু।
রাষ্ট্রপতি শ্রী কোবিন্দ, ভারত থেকে ওষুধ রপ্তানির ওপর বিশেষ জোর দেন। তিনি জানান, ভারতে সস্তায় উন্নতমানের ওষুধ পাওয়া সম্ভব। প্রয়োজনে ভারতের ওষুধ প্রস্তুতকারী সংস্থাগুলি স্বাস্থ্যক্ষেত্রের উন্নতিতে বলিভিয়াকে সাহায্য করতে পারে।
গান্ধীজির জন্ম সার্ধ শতবর্ষ উপলক্ষে বলিভিয়ায় মহাত্মা গান্ধীর দুটি আবক্ষ মূর্তির আবরণ উন্মোচন করেন রাষ্ট্রপতি।
ভারত ও বলিভিয়ার রাষ্ট্রপতির উপস্থিতিতে সংস্কৃতি, মহাকাশ, উৎকৃষ্টমানের তথ্যপ্রযুক্তি সংস্থা গঠন সহ আটটি বিষয়ে সমঝোতাপত্র স্বাক্ষরিত হয়। আন্তর্জাতিক সৌর জোটে অংশগ্রহণের জন্য বলিভিয়া একটি চুক্তিও করে।
রাষ্ট্রপতি শ্রী রামনাথ কোবিন্দকে সে দেশের সর্বোচ্চ নাগরিক সম্মান কনডোর দি লস অ্যান্ডেস এন এল গ্র্যাডো দি গ্রান কলার প্রদান করা হয়।
পরে, রাষ্ট্রপতি গ্র্যাবিয়েল রেনে মরিনো বিশ্ববিদ্যালয়ে এক অনুষ্ঠানে যোগ দেন। সেখানে জাতির জনক মহাত্মা গান্ধীর নামাঙ্কিত একটি প্রেক্ষাগৃহের উদ্বোধন করেন। ভাষণে, রাষ্ট্রপতি একুশ শতকেও গান্ধীজির আদর্শের তাৎপর্যের কথা তুলে ধরেন। ভারত ও বলিভিয়া বাণিজ্যিক সম্মেলনেও যোগ দেন শ্রী কোবিন্দ। এই সফর সেরে রাষ্ট্রপতি শনিবার চিলির উদ্দেশে রওনা হন।
CG/BD/DM
(Visitor Counter : 185
রেলমন্ত্রক
ভারতীয় রেল 'ভবিষ্যৎ প্রস্তুতি' হিসাবে মিশন মোডে ১১৫০০০ কোটি টাকারও বেশি মূল্যের ৫৮টি সুপারক্রিটিক্যাল এবং ৬৮টি ক্রিটিক্যাল প্রকল্প রূপায়ণ করতে চলেছে
নতুন দিল্লি, ২৯ জুন, ২০২১
ভারতীয় রেল 'ভবিষ্যৎ প্রস্তুতি' হিসাবে মিশন মোডে ১১৫০০০ কোটি টাকারও বেশি মূল্যের ৫৮টি সুপারক্রিটিক্যাল এবং ৬৮টি ক্রিটিক্যাল প্রকল্প রূপায়ণ করতে চলেছে। আগামী কয়েক বছরের মধ্যে এই প্রকল্প গুলি কার্যকর হবে। করোনা অতিমারি জনিত পরিস্থিতিতেও ভারতীয় রেল তাদের গুরুত্বপূর্ণ প্রকল্প গুলি বাস্তবায়নের পথে এগিয়ে চলেছে। গত এক বছরের মধ্যে ১১,৫৮৮ কোটি টাকা ব্যয়ে ১,০৪৪ কিলোমিটার দৈর্ঘ্যের ২৯টি সুপার ক্রিটিক্যাল প্রকল্প রূপায়ণ করা হয়েছে।
বর্তমানে ভারতীয় রেল ৩৯৬৬৩ কোটি টাকা ব্যয়ে ৩৭৫০ কিলোমিটার দৈর্ঘ্যের ৫৮টি সুপার ক্রিটিক্যাল প্রকল্প নির্মাণ করছে। এরমধ্যে ২৭টি প্রকল্পের কাজ ২০২১-এর ডিসেম্বরের মধ্যে শেষ হওয়ার কথা।
ভারতীয় রেল ২০২০-২১ আর্থিক বছরে মোট ১৬১৪ কিলোমিটার দ্বিতীয় লাইন অথবা তৃতীয় ও চতুর্থ লাইন তৈরির কাজ শেষ করেছে। এছাড়া ২০২১-২২ আর্থিক বছরে ১৩৩ কিলোমিটার দ্বিতীয় ও তৃতীয় লাইন তৈরির কাজ চলছে। আসাম পশ্চিমবঙ্গ, মহারাষ্ট্র এবং উত্তরাখণ্ডে বেশ কয়েকটি প্রকল্পের কাজ রূপায়নের পথে রয়েছে।
CG/ SB
(Visitor Counter : 138
গ্রামোন্নয়নমন্ত্রক
নাবার্ড আয়োজিত হস্তশিল্প উৎসব ২০২২
কলকাতা, ২ মার্চ,২০২২
হস্তশিল্পীদের সমস্যা দূর করতে বিশেষ উদ্যোগ নিয়েছে নাবার্ড। শিল্পীদের মূলধনের সুবিধার্থে ঋণের জোগান,দক্ষতা উন্নয়নে প্রশিক্ষণের ব্যবস্থা এবং রাজ্য ও কেন্দ্রীয় সরকারের সহায়তায় মেলা, প্রদর্শনীর আয়োজন করা হচ্ছে বলে জানিয়েছেন সংস্থার কলকাতা শাখার মুখ্য মহাপ্রবন্ধক ডঃ এ আর খান। আজাদি কা অমৃত মহোৎসবের অঙ্গ হিসেবে নাবার্ডের উদ্যোগে বিধাননগরে'র ঐকতান প্রাঙ্গণে আয়োজিত হস্তশিল্প উৎসব ২০২২-এর সূচনায় একথা জানিয়েছেন তিনি। হস্তশিল্পীদের কর্মকাণ্ড যাতে রেল স্টেশনের মত জনবহুল স্থানে যথাযথ ভাবে প্রদর্শন করা যায়, সে বিষয়েও মত প্রকাশ করেন ডঃ এ আর খান। তিনি বলেন এতে শিল্পীদের সঙ্গে বাজারের সরাসরি যোগাযোগ গড়ে উঠবে এবং তারা একটা প্ল্যাটফর্ম পাবেন।
রাজ্যের সমবায়, পঞ্চায়েত ও গ্রামোন্নয়ন দপ্তরের অতিরিক্ত মুখ্য সচিব এবং নাবার্ডের বোর্ড সদস্য ডঃ এম ভি রাও এদিন এই হস্তশিল্প উৎসবের উদ্বোধন করেন। তিনি বলেন,হস্তশিল্পীদের উৎপাদিত পণ্যের বিপণন বিশেষ গুরুত্বপূর্ণ। শুধুমাত্র পণ্য উৎপাদন করলেই হবে না,বাজারের চাহিদা অনুযায়ী উৎপাদন প্রয়োজন। এরজন্য দক্ষতা বাড়ানো এবং প্রশিক্ষণ জরুরী বলেন মন্তব্য করেন তিনি । দেশের প্রায় ২০টি রাজ্যের ১০০ জন শিল্পী এই হস্তশিল্প উৎসবে অংশ নিয়েছেন। আগামী ৮ই মার্চ পর্যন্ত চলবে এই হস্তশিল্প উৎসব।
CG/SS
(Visitor Counter : 66
রাষ্ট্রপতিরসচিবালয়
রাষ্ট্রপতির সঙ্গে প্রিন্স অফ ওয়েল্স-এর সাক্ষাৎ
নয়াদিল্লি, ১৩ নভেম্বর, ২০১৯
প্রিন্স অফ ওয়েল্স আজ রাষ্ট্রপতি ভবনে রাষ্ট্রপতি শ্রী রামনাথ কোবিন্দের সঙ্গে সাক্ষাৎ করেন।
রাষ্ট্রপতি প্রিন্স অফ ওয়েল্সকে স্বাগত জানান। কমনওয়েলথ-এর প্রধান নির্বাচিত হওয়ার জন্য তাঁকে ধন্যবাদ জানান শ্রী কোবিন্দ। তিনি বলেন, কমনওয়েলথ-এ ভারত সবসময় ছোট রাষ্ট্রগুলির উন্নয়নে গুরুত্বপূর্ণ ভূমিকা পালন করে থাকে।
রাষ্ট্রপতি বলেন, ভারত এবং ব্রিটেনের মধ্যে ঐতিহাসিক সম্পর্ক রয়েছে। দুই দেশের মধ্যে গণতান্ত্রিক মূল্য, আইন এবং সাংস্কৃতিক সুসম্পর্ক রয়েছে। বিশ্বে বৃহত্তর গণতান্ত্রিক দেশ হিসেবে দুই দেশ একসঙ্গে অনেক সমস্যার মোকাবিলা করে চলেছে বলেও তিনি জানান।
প্রিন্স অফ ওয়েল্স এদিন রাষ্ট্রপতি ভবনের হার্বাল গার্ডেনে আয়ুর্বেদের কাজে ব্যবহারের জন্য চম্পা গাছের চারা রোপন করেন। তিনি হার্বাল গার্ডেনও পরিদর্শন করেন। আয়ুর্বেদ ওষুধ তৈরি করার জন্য বাগানের বিভিন্ন গাছ ঘুরে দেখেন তিনি। ভারত স্বাস্থ্যক্ষেত্রে বিকল্প হিসেবে আয়ুর্বেদ চর্চার ওপর যেভাবে জোর দিয়েছে তার প্রশংসা করেন তিনি।
আয়ুর্বেদ গবেষণার জন্য প্রিন্স অফ ওয়েল্স যেভাবে সমর্থন জানিয়েছেন তার জন্য ধন্যবাদ জানান রাষ্ট্রপতি। উল্লেখ্য, ২০১৮ সালে প্রধানমন্ত্রীর ব্রিটেন সফরের সময় অল ইন্ডিয়া ইনস্টিটিউট অফ আয়ুর্বেদ এবং প্রিন্স অফ ওয়েল্স চ্যারিটেবল ফাউন্ডেশনের মধ্যে একটি সমঝোতাপত্র স্বাক্ষরিত হয়েছিল। এই সমঝোতা অনুযায়ী, শরীরের রোগ-যন্ত্রণা, হতাশা এবং দুশ্চিন্তার মতো রোগের ক্ষেত্রে এই দুই সংস্থা গবেষণামূলক কাজ করবে। একইসঙ্গে, ‘আয়ুর্যোগ’-এর ওপর প্রশিক্ষণ নেবে ব্রিটেনের স্বাস্থ্য সংক্রান্ত পেশাদাররা।
CG/SS/DM
(Visitor Counter : 45
নির্বাচনকমিশন
উত্তর প্রদেশে প্রথম দফায় ভোট হতে চলা ৮টি লোকসভা আসনে বিগত ২টি সাধারণ নির্বাচনে শতাংশের হিসাবে ভোটদান
নয়াদিল্লি, ০৯ এপ্রিল, ২০১৯
লোকসভার আসন ও ভোটদাতার সংখ্যা উভয় দিক থেকেই ভারতের সর্ববৃহৎ রাজ্য উত্তর প্রদেশে আসন্ন সাধারণ নির্বাচনের প্রথম দফায় ৮টি লোকসভা আসনে ভোট আগামীকাল ১১ই এপ্রিল। রাজ্যে মোট ৭ দফায় ভোট গ্রহণ করা হবে। প্রথম দফায় পশ্চিম উত্তর প্রদেশের যে ৮টি লোকসভা আসনে ভোট হতে চলেছে, সেগুলি হ’ল – শাহরানপুর, কৈরানা, মুজাফফরনগর, বিজনৌর, মীরাট, বাঘপত, গাজিয়াবাদ এবং গৌতম বুদ্ধ নগর।
নির্বাচন কমিশনের ওয়েবসাইট থেকে পাওয়া সূত্র অনুযায়ী, এই ৮টি লোকসভা আসনে ২০০৯ – এর সাধারণ নির্বাচনের তুলনায় ২০১৪-র নির্বাচনে ভোটদানের হার বেড়েছিল। গত সাধারণ নির্বাচনে এই ৮টি আসনের মধ্যে শাহরানপুরে ভোটদানের হার ছিল ৭৪.২৬ শতাংশ। কৈরানায় গতবার ভোট পড়েছিল ৭৩.১০ শতাংশ এবং ২০০৯ – এ হার ছিল ৫৬.৫৯ শতাংশ। মুজাফফরনগরে ২০১৪ ও ২০০৯ – এর সাধারণ নির্বাচনে ভোট পড়েছিল যথাক্রমে ৬৯.৭৪ শতাংশ ও ৫৪.৪৪ শতাংশ। বিজনৌরে গত ২টি নির্বাচনে এই হার ছিল যথাক্রমে ৬৭.৮৮ শতাংশ এবং ৫৫.০১ শতাংশ। মীরাট লোকসভা কেন্দ্রে ২০১৪’য় ভোট পড়েছিল ৬৩.১২ শতাংশ এবং ২০০৯ – এ ভোটের হার ছিল ৪৮.২৩ শতাংশ। বাঘপত কেন্দ্রে ২০১৪ ও ২০০৯ – এর নির্বাচনে ভোট পড়েছিল যথাক্রমে ৬৬.৭৫ শতাংশ এবং ৪৭.৯৩ শতাংশ। গাজিয়াবাদ আসনে গত দু’বারে লোকসভা আসনে ভোটদানের হার ছিল যথাক্রমে ৫৬.৯৪ শতাংশ এবং ৪৫.৩০ শতাংশ। একইভাবে, গৌতম বুদ্ধ নগর আসনে গত দু’বার ভোট পড়েছিল যথাক্রমে ৬০.৩৯ শতাংশ এবং ৪৮.৫৪ শতাংশ।
CG/BD/SB
(Visitor Counter : 119
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডক্টর জিতেন্দ্র সিং বলেছেন, ভারত এখন মহিলা- কেন্দ্রিকতা থেকে মহিলা- নেতৃত্বাধীন ক্ষমতায়নের দিকে এগিয়ে যাচ্ছে
কেন্দ্রীয় মন্ত্রী নতুন দিল্লির প্রগতি ময়দান বায়োটেক স্টার্টআপ এক্সপোতে "দ্যা ওয়ে ফরওয়ার্ড"সেশনে ভাষণ দিয়েছেন
নতুন দিল্লি, ১১ জুন, ২০২২
কেন্দ্রীয় বিজ্ঞান ও প্রযুক্তি প্রতিমন্ত্রী ডক্টর জিতেন্দ্র সিং বলেছেন, ভারত জৈবপ্রযুক্তি উদ্যোগ ক্ষেত্র বা বায়োটেক স্টার্টআপ সেক্টরে মহিলা- কেন্দ্রিকতা থেকে মহিলা- নেতৃত্বাধীন ক্ষমতায়নের দিকে এগিয়ে চলেছে। দেশ আগামী চার বছরে জৈব প্রযুক্তি ক্ষেত্রে ৭০ বিলিয়ন ডলার থেকে ১৫০ বিলিয়ন ডলার বৃদ্ধির দিকে তাকিয়ে আছে। যা মহিলাদের সক্রিয় অংশগ্রহণ ছাড়া সম্ভব নয়।
নতুন দিল্লির প্রগতি ময়দানে বায়োটেক স্টার্টআপ এক্সপোতে "৭৫- মহিলা জৈবপ্রযুক্তি শিল্পোদ্যোগীর সংকলন" বিষয়ের ওপর ভিত্তি করে একটি বই আনুষ্ঠানিকভাবে প্রকাশ করে ডক্টর জিতেন্দ্র সিং "দ্যা ওয়ে ফরওয়ার্ড" সেশনে ভাষণ দিচ্ছিলেন।
তিনি বলেন, মোদী সরকারের আমলে বিগত চার বছরে মহিলা শিল্পোদ্যোগীর মালিকাধীন জৈব প্রযুক্তি কোম্পানির সংখ্যা দ্রুতগতিতে বৃদ্ধি পেয়েছে। এই ব্যবস্থাকে শুধুমাত্র মহিলাদের ক্ষমতায়নের পরিবর্তে মহিলাদের নেতৃত্বে ক্ষমতায়ন হিসাবে বর্ণনা করা যেতে পারে।
কেন্দ্রীয় মন্ত্রী বলেন, মহিলা বিজ্ঞানীরা মহাকাশ, পারমাণবিক বিজ্ঞান, ড্রোন এবং ন্যানো প্রযুক্তিতে নিজেদের জন্য স্থান তৈরি করেছেন। বিশেষত, ২০২৩ সালে যে মানব মিশন গগনযান-এর সূচনা করা হবে। তিনি বলেন, প্রধানমন্ত্রী নরেন্দ্র মোদীর নতুন ভারতের মূল স্তম্ভ গুলির মধ্যে একটি হচ্ছে দেশের মহিলা শিল্পোদ্যোগীদের সাফল্যের গল্প।
তিনি উল্লেখ করেন যে, প্রধানমন্ত্রী শ্রী নরেন্দ্র মোদী ২০১৪ সালে দায়িত্ব নেওয়ার পর থেকে মূলত তাঁরই উদ্যোগে গত আট বছরে দেশে জৈবপ্রযুক্তি ক্ষেত্রে শিল্পোদ্যোগের সংখ্যা ৫০ থেকে ৫ হাজারেরও বেশি হয়েছে। আগামী ২০২৫ সালের মধ্যে এই সংখ্যা ১০ হাজার অতিক্রম করবে বলে তিনি আশা প্রকাশ করেন। এ প্রসঙ্গে তিনি উল্লেখ করেন যে, জৈব প্রযুক্তি ক্ষেত্রে ভারত সারাবিশ্বে ১২-তম, এশিয়া-প্যাসিফিক অঞ্চলে তৃতীয় এবং করোনা প্রতিষেধক টিকা প্রস্তুতকারী দেশ হিসেবে সারা বিশ্বে প্রথম স্থানে রয়েছে।
তিনি উল্লেখ করেন যে, সকলের জন্য একটি ন্যায় সঙ্গত ভবিষ্যৎ নিশ্চিত করার ক্ষেত্রে বিজ্ঞান ও প্রযুক্তির ভূমিকা সর্বদাই উল্লেখযোগ্য। তিনি বলেন, এই অমৃত- কাল যুগে ছোট এবং বড় উভয় শিল্পই বিকাশ লাভ করেছে।
তিনি বলেন, জৈব প্রযুক্তি বিভাগ, জৈবপ্রযুক্তি গবেষণায় মহিলা বিজ্ঞানীদের অংশগ্রহণ বাড়ানো এবং সক্ষমতা তৈরির জন্য বায়োকেয়ার প্রোগ্রাম চালু করেছে। মহিলা বিজ্ঞানীদের জন্য চালু হয়েছে পুরস্কার।
CG/ SB
(Visitor Counter : 93
প্রধানমন্ত্রীরদপ্তর
বীর সাভারকরকে তাঁর পুণ্য তিথিতে প্রধানমন্ত্রীর শ্রদ্ধাঞ্জলী
নতুন দিল্লি, ২৬ ফেব্রুয়ারি, ২০২২
মহান স্বাধীনতা সংগ্রামী বীর সাভারকরের পুণ্য তিথিতে প্রধানমন্ত্রী শ্রী নরেন্দ্র মোদী তাঁকে শ্রদ্ধা জনিয়েছেন।
এক ট্যুইটে প্রধানমন্ত্রী বলেছেন, "ত্যাগ ও দৃঢ়তার প্রতীক মহান স্বাধীনতা সংগ্রামী বীর সাভারকরজীকে তাঁর পুণ্য তিথিতে শ্রদ্ধাঞ্জলী। মাতৃভূমির সেবায় নিবেদিত তাঁর জীবন দেশবাসীর জন্য সর্বদাই অনুপ্রেরণার উৎস হয়ে থাকবে"।
CG/BD/AS/
(
প্রধানমন্ত্রীরদপ্তর
ইস্রায়েলের উপপ্রধানমন্ত্রী ও প্রতিরক্ষামন্ত্রী অবসরপ্রাপ্ত লেফট্যান্যান্ট জেনারেল বেঞ্জামিন গান্তজের প্রধানমন্ত্রীর সঙ্গে সাক্ষাৎ
নতুনদিল্লি, ২রা জুন, ২০২২
ইস্রায়েলের উপপ্রধানমন্ত্রী ও প্রতিরক্ষামন্ত্রী অবসরপ্রাপ্ত লেফট্যান্যান্ট জেনারেল বেঞ্জামিন গান্তজ এখন ভারতে সরকারী সফর করছেন। সফরকালে তিনি আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
গত কয়েক বছর ধরে ভারত ও ইস্রায়েলের মধ্যে প্রতিরক্ষা ক্ষেত্রে ক্রমবর্ধমান সহযোগিতা নিয়ে তাঁরা পর্যালোচনা করেন। ভারতে যৌথভাবে প্রতিরক্ষা সামগ্রীর উদ্ভাবন ও উৎপাদনের সুবিধাকে কাজে লাগাতে প্রধানমন্ত্রী ইস্রায়েলী প্রতিরক্ষা সংস্থাগুলিকে উৎসাহ দিয়েছেন।
CG/CB/ SFS
(
প্রধানমন্ত্রীরদপ্তর
দমনে নমো পথ এবং দেবকা সমুদ্রতট জাতির উদ্দেশে উৎসর্গ করেছেন প্রধানমন্ত্রী
নয়াদিল্লি, ২৫ এপ্রিল, ২০২৩
প্রধানমন্ত্রী শ্রী নরেন্দ্র মোদী দমনে আজ নমো পথ ও দেবকা সমুদ্রতট জাতির উদ্দেশে উৎসর্গ করেছেন, অনুষ্ঠান-স্থলে উপস্থিত হয়ে প্রধানমন্ত্রী নির্মাণ শ্রমিকদের সঙ্গে আলাপচারিতায় অংশ নেন এবং তাঁদের সঙ্গে ছবি তোলেন। তিনি নতুন ভারত সেলফি পয়েন্ট ঘুরে দেখেন।
৫.৪৫ কিলোমিটার দীর্ঘ দেবকা সমুদ্রতট-টির আনুমানিক ১৬৫ কোটি টাকা ব্যয়ে নির্মাণ করা হয়েছে। অবসর যাপন ও বিনোদনের হাব হিসাবে গড়ে তোলা এই সমুদ্রতট-টি এই অঞ্চলে আরও বেশি পর্যটক আকর্ষণে সক্ষম হবে। এর ফলে, স্থানীয় অর্থনীতি উজ্জীবিত হবে বলে আশা করা হচ্ছে। আধুনিক আলোকসজ্জা, পার্কিং – এর সুবিধা, বাগান, খাবার দোকান, বিনোদন কেন্দ্র ছাড়াও এখানে ভবিষ্যতে বিলাসবহুল তাবু তৈরির ব্যবস্থা থাকে।
প্রধানমন্ত্রীর সঙ্গে ছিলেন দাদরা ও নগর হাভেলী এবং দমন ও দিউ এবং লাক্ষাদ্বীপের প্রশাসক শ্রী প্রফুল প্যাটেল।
PG/PM/SB
(
কেন্দ্রীয়মন্ত্রিসভা
রেলের ক্ষেত্রে প্রযুক্তিগত সহযোগিতার ভারত ও ফ্রান্সের মধ্যে সমঝোতাপত্র স্বাক্ষর
নয়াদিল্লি, ১৬ মে, ২০১৮
কেন্দ্রীয় মন্ত্রিসভার বৈঠকে আজ  প্রধানমন্ত্রী শ্রী নরেন্দ্র মোদীকে ভারতীয় রেল ও ফরাসী সংস্হা এসএনসিএফ-এর মধ্যে স্বাক্ষরিত রেলে প্রযুক্তিগত সহায়তা সংক্রান্ত চুক্তির বিষয়ে অবহিত করা হয়। গত ১০ই মার্চ এই সমঝোতাপত্রটি স্বাক্ষরিত হয়।
এই চুক্তির ফলে ভারতীয় রেল ট্রেন চলাচল সংক্রান্ত সর্বশেষ তথ্য জানতে পারবে এবং এক্ষেত্রে ফরাসী সংস্হার সঙ্গে মত বিনিময়ও করতে পারবে। এছাড়া ভারতীয় রেল ও ফরাসী সংস্হা এ এসএনসিএফ-এর মধ্যে বিভিন্ন তথ্যের আদান-প্রদান, প্রশিক্ষণ ও আলোচনা সভার আয়োজন করাও সম্ভব হবে। এছাড়া দু দেশের প্রযুক্তি বিশারদরা একে অপরের দেশে সহযোগিতার ভিত্তিতে কাজ করতে পারবেন।
এই সমঝোতাপত্রের ফলে রেলের যে ক্ষেত্রগুলিতে বিকাশ সম্ভব হবে, সেগুলি হল : দ্রুতগতির ট্রেন চলাচল, রেল স্টেশনের সংস্কার ও কর্মপদ্ধতি, কাজকর্মের বর্তমান পদ্ধতি ও পরিকাঠামোর আধুনিকীকরন এবং শহরতলির ট্রেন চলাচলের উন্নয়ন ঘটানো। প্রসঙ্গত ইতিপূর্বেও বিভিন্ন দেশের সরকার ও রেল বিভাগের সঙ্গে ভারতের রেলের প্রযুক্তিগত উন্নয়নের জন্য বেশ কয়েকটি চুক্তি সম্পাদিত হয়েছে।
CG /SC/NS/…
(Visitor Counter : 75
প্রধানমন্ত্রীরদপ্তর
প্রধানমন্ত্রী ওড়িশার বারিপদায় একাধিক উন্নয়নমূলক কাজকর্মের সূচনা করলেন
নয়াদিল্লি, ০৫ জানুয়ারী, ২০১৯
প্রধানমন্ত্রী শ্রী নরেন্দ্র মোদী আজ  ওড়িশার বারিপদা সফর করেন।
শ্রী মোদী সেখানে রসিকা রায় মন্দিরে সংরক্ষণ ও উন্নয়নমূলক কাজকর্মের সূচনা উপলক্ষে ডিজিটাল ফলকের আবরণ উন্মোচন এবং হরিপুরগড়ের প্রাচীন দূর্গে খননকার্যের সূচনা করেন।
শ্রী মোদী জাতীয় স্তরে গুরুত্বপূর্ণ তিনটি মহাসড়ক প্রকল্পেরও শিলান্যাস করেন।
রাষ্ট্রায়ত্ত্ব ইন্ডিয়ান অয়েল কর্পোরেশনের পারাদ্বীপ-হলদিয়া-দূর্গাপুর রান্নার গ্যাস পাইপলাইন প্রকল্পের বালাসোর-হলদিয়া-দূর্গাপুর শাখা জাতির উদ্দেশে উৎসর্গ করেন তিনি। বালাসোরে প্রধানমন্ত্রী একটি মাল্টিমোডাল লজিস্টিক পার্ক এবং ৬টি পাসপোর্ট সেবাকেন্দ্রের সূচনা করেন।
টাটানগর থেকে বাদামপাহাড় পর্যন্ত দ্বিতীয় যাত্রীবাহি ট্রেনের যাত্রার সূচনাও করেন তিনি।
এক জনসভায় ভাষণে শ্রী মোদী বলেন, আজ যেসমস্ত প্রকল্পের সূচনা এবং শিলান্যাস হয়েছে, সেগুলি রূপায়ণে ৪ হাজার কোটি টাকার বেশি খরচ ধরা হয়েছে।
প্রধানমন্ত্রী আরও বলেন, কেন্দ্রীয় সরকার পরিকাঠামোর উন্নয়নে গুরুত্ব দিচ্ছে। সরকারের এই অগ্রাধিকার সাধারণ মানুষের জীবনে মৌলিক পরিবর্তন নিয়ে আসবে বলে তিনি অভিমত প্রকাশ করেন।
শ্রী মোদী বলেন, বালাসোর-হলদিয়া-দূর্গাপুর রান্নার গ্যাসের পাইপলাইনটি ওড়িশা ও পশ্চিমবঙ্গের নানা জায়গায় রান্নার গ্যাস সরবরাহে গুরুত্বপূর্ণ ভূমিকা নেবে, সেইসঙ্গে পরিবহন খাতে খরচ ও সময় উভয়ই স্বাশ্রয় হবে।
একবিংশ শতাব্দীতে যোগাযোগের প্রয়োজনীয়তার ওপর গুরুত্ব দিয়ে প্রধানমন্ত্রী জানান, দেশে আধুনিক পরিকাঠামো ও যোগাযোগ গড়ে তুলতে বিপুল অর্থ বিনিয়োগ করা হচ্ছে। তিনি জানান, দেশের অন্যান্য রাজ্যের পাশাপাশি ওড়িশাতেও সড়ক, রেল ও বিমান যোগাযোগ ব্যবস্হার বিকাশে গুরুত্ব দেওয়া হচ্ছে। রেল যোগাযোগ ব্যবস্হা সম্প্রসারিত হলে সাধারণ মানুষের যাতায়াতের পাশাপাশি শিল্প সংস্হাগুলির কাছে আরও দ্রুত খনিজ সম্পদ পৌঁছে দেওয়া যাবে।
প্রধানমন্ত্রী বলেন, পরিকাঠামো ব্যবস্হার সম্প্রসারণের ফলে মধ্যবিত্ত শ্রেণীর মানুষের পাশাপাশি দেশের মাঝারি মানের শিল্পোদ্যোগগুলিও লাভবান হবে। আধুনিক সড়ক ব্যবস্হা, পরিস্কার পরিচ্ছন্ন ট্রেন পরিষেবা এবং ব্যয় স্বাশ্রয়ী বিমান পরিষেবার ফলে মধ্যবিত্ত শ্রেণীর মানুষের জীবন-যাপনের মনোন্নয়ন ঘটছে বলেও তিনি অভিমত প্রকাশ করেন।
প্রধানমন্ত্রী জানান, সাধারণ মানুষ পাসপোর্ট পাওয়ার ক্ষেত্রে যেসমস্ত সমস্যার সম্মুখীন হয়েছে, তা দূর করতে কেন্দ্রীয় সরকার বিগত সাড়ে চার বছরে একাধিক উদ্যোগ গ্রহণ করেছে। মানুষের এই সমস্যা দুর করতে ৬টি পাসপোর্ট সেবাকেন্দ্রের আজ সূচনা করা হয়েছে বলেও তিনি জানান। সহজে জীবন-যাপনের মনোন্নয়ন ঘটানোর লক্ষেই এই পদক্ষেপ।
দেশের সমৃদ্ধ সাংস্কৃতিক ঐতিহ্যের সংরক্ষণে সরকার উদ্যোগী হয়েছে জানিয়ে প্রধানমন্ত্রী বলেন, আস্হা, আধ্যাত্মিকতা ও ইতিহাসের সঙ্গে যুক্ত জায়গাগুলির পাশাপাশি যোগ ও আর্য়ুবেদের প্রসারে ইতিবাচক উদ্যোগ গ্রহণ করা হচ্ছে। এ প্রসঙ্গে তিনি রসিকা রায় মন্দিরে সংরক্ষণ ও উন্নয়নমূলক কাজকর্ম সহ হরিপুরগড় প্রাচীন দূর্গের খননকার্য শুরুর কথা উল্লেখ করে বলেন, সরকারের এই পদক্ষেপগুলির ফলে পর্যটনের প্রসার ঘটবে।
CG/BD/NS
(Visitor Counter : 120
প্রধানমন্ত্রীরদপ্তর
জ্ঞানী যোগিন্দর সিং বেদান্তীর প্রয়াণে প্রধানমন্ত্রীর শোক প্রকাশ
নতুনদিল্লি, ১৫ই মে, ২০২১
প্রধানমন্ত্রী শ্রী নরেন্দ্র মোদী জ্ঞানী যোগিন্দর সিং বেদান্তীর প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ বিদ্বান ও বিনয়ী জ্ঞানী যোগিন্দর সিং বেদান্তজী নিঃস্বার্থ মানব সেবায় তাঁর জীবন উৎসর্গ করেছেন। তিনি পরদুঃখকাতর ও সম্প্রীতিময় সমাজ গড়ে তোলার কাজে সচেষ্ট ছিলেন। তাঁর মৃত্যতে আমি বেদনাহত। তাঁর পরিবারের সদস্যদের ও গুণগ্রাহীদের সমবেদনা জানাই।“
CG/CB/
(
কৃষিমন্ত্রক
দেশের কৃষক সাধারণের সঙ্গে প্রধানমন্ত্রীর আলাপচারিতা আগামী বুধবার
নয়াদিল্লি, ১৮ জুন, ২০১৮
আগামী বুধবার  সকাল ৯-৩০ মিনিটে দেশের কৃষক সাধারণের সঙ্গে এক আলাপচারিতায় মিলিত হবেন প্রধানমন্ত্রী শ্রী নরেন্দ্র মোদী। অনুষ্ঠানটি সরাসরি প্রচারিত হবে দেশের সবক’টি কৃষি বিজ্ঞান কেন্দ্র, সাধারণ পরিষেবা কেন্দ্র, দূরদর্শন, ডিডি কিষাণ এবং আকাশবাণীর চ্যানেল থেকে।
এ তথ্য জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী রাধামোহন সিং। তিনি আরও জানিয়েছেন যে ‘নরেন্দ্র মোদী অ্যাপ’ ব্যবহার করে দেশের যে কোন প্রান্তের মানুষ প্রধানমন্ত্রীর সঙ্গে আলাপচারিতায় মিলিত হতে পারেন।
CG/SKD/DM/…
(Visitor Counter : 55
প্রতিরক্ষামন্ত্রক
কোভিড-১৯ মোকাবিলায় দক্ষিণাঞ্চলীয় নৌসেনা কমান্ডের উদ্যোগ
নয়াদিল্লি, ২৭ মার্চ, ২০২০
সারা দেশে ২১ দিন লকডাউন ঘোষণার প্রেক্ষিতে দক্ষিণাঞ্চলীয় নৌসেনা কমান্ড রাজ্য সরকারগুলির সঙ্গে আলাপ-আলোচনা করে কোভিড-১৯ সংক্রমণ মোকাবিলায় দ্বিমুখী কৌশল গ্রহণ করেছে। উদ্দেশ্য হ’ল – ভাইরাসজনিত অসুখ মোকাবিলায় নাগরিক সমাজকে সাহায্য করতে প্রস্তুত থাকা এবং সংক্রমণের হাত থেকে বাহিনীর কর্মীদের সুরক্ষিত রাখতে প্রয়োজনীয় ব্যবস্থা গ্রহণ করা। দক্ষিণাঞ্চলীয় নৌসেনা কমান্ডের পক্ষ থেকে ইতিমধ্যেই অ-চিকিৎসক কর্মীদের নিয়ে গঠিত একটি দল কোচি’তে রওনা হয়েছে, যাতে প্রয়োজন অনুযায়ী সেখানকার চিকিৎসা কর্মীদের তারা সাহায্য করতে পারে। এই নৌ কমান্ডের অন্যান্য ঘাঁটিতেও একই ধরনের দল পাঠানো হচ্ছে। ভারতীয় নৌ-বাহিনী তার কর্মীদের জন্য নো-ট্রাভেল বা যেখানেই থাকুন, সুরক্ষিত থাকুন এবং যে কোনও ধরনের সফর এড়িয়ে চলুন সংক্রান্ত নীতি গ্রহণ করেছে।
দক্ষিণাঞ্চলীয় নৌ সেনার সদর দপ্তর কোচিতে ২০০ জন ব্যক্তির চিকিৎসার জন্য একটি করোনা কেয়ার সেন্টার গড়ে তুলছে, যাতে ভারতের বিভিন্ন জায়গা থেকে আক্রান্ত রোগীদের এখানে এনে চিকিৎসা করা যায়। এছাড়াও, নৌ কর্মী ও তাঁদের পরিবারের চিকিৎসার জন্য আরও ২০০ শয্যাবিশিষ্ট পৃথক একটি কেয়ার ইউনিট গড়ে তোলা হয়েছে। সাধারণ মানুষের সচেতনা বাড়াতে নৌ-বাহিনীর পক্ষ থেকে বিশেষ স্যানিটাইজেশন বা স্বাস্থ্যবিধি অভিযান গ্রহণ করা হচ্ছে।
(CG/BD/SB
পরিবেশওঅরণ্যমন্ত্রক
জেডএসআই-এর বিজ্ঞানীরা মায়ানামারে একটি নতুন প্রজাতির ক্যাটফিশ আবিষ্কার করলেন
কলকাতা, ৯ মে, ২০২২
জুলজিক্যাল সার্ভে অফ ইন্ডিয়া -এর বিজ্ঞানীরা মায়ানমার থেকে একটি নতুন ক্যাটফিশ আবিষ্কার করেছেন । জেডএসআই-এর অধিকর্তা ডঃ ধৃতি ব্যানার্জী জানিয়েছেন, ভারত-মায়ানমার সীমান্ত এলাকায় চিন্দউইন নদীর নালায় মধ্যবিত্তের সংক্রান্ত সমীক্ষা করার সময় জেডএসআই-এর এক গবেষক ডঃ বাংদোন শাংনিনগাম মায়ানমারের সাগাইং ডিভিশনে একজন স্থানীয় মৎস্যজীবীর কাছ থেকে গ্লাইপ্টোথোরাক্স প্রজাতির তিনটি মাছ সংগ্রহ করেন । প্রথমে এগুলি চেনা যায়নি । নমুনাগুলির সতর্ক পরীক্ষার পরে এগুলি গ্লাইপ্টোথোরাক্সিইউএন-সিস বলে জানা গেছে ।
নতুন মাছটির নামকরণ হয়েছে স্থানীয় য়ুনদীর থেকে । মায়ানমারের ছিন্দউইন নদী উপত্যকায় এটি একটি গুরুত্বপূর্ণ শাখানদী । ভারত থেকেও বেশকিছু শাখানদী রয়েছে।
সিসোরিড প্রজাতির গ্লাইপ্টোথোরাক্স বেশ বৈচিত্র্যপূর্ণ মাছ এবং সব জায়গায় পাওয়াও যায় । পূর্ব তুরস্কের-ও পূর্ব দিকে ইউফ্রেটিস নদীর নালা থেকে শুরু করে চীনের ইয়াংসে নদীর নালা এবং ভারতীয় উপমহাদেশের দক্ষিণে ও গ্রেটার সান্দা দ্বীপপুঞ্জ পর্যন্ত এলাকায় এই মাছটি পরিচিত। গ্লাইপ্টোথোরাক্স প্রজাতির মাছ থাকে খরস্রোতা পাহাড়ি নদীতে । সেখানে তারা পাথরে লুকিয়ে থাকে শরীরের নীচে লাগানো একটি আঠা জাতীয় প্রত্যঙ্গ ব্যবহার করে । এর ফলে স্রোতে ভেসে যাওয়ার সম্ভাবনা নেই ।
এই নতুন প্রজাতির ক্যাটফিস অন্য ক্যাটফিশের থেকে আলাদা, কারণ এর পেছন দিকে একটি অগভীর অ্যাডিপোজ পাখনা নিখুঁতভাবে লাগানো আছে । যার আগাটা লম্বাটে ছুঁচলো । থোরাসিক আঠালো প্রত্যঙ্গটির মধ্যে কৌণিক আকার ধারণ করে মধ্যিখানটা চাপা থাকে মাছটির। এই মাছের সামনের দিকে এবং দেহের আরেক দিকে রেখা রয়েছে, আছে দুটি সরু সরু হলদে দাগ-ও ।
মায়ানমার, চীন এবং ভারতে চিন্দউইন-ইরাবতী নালায় ১৫ ধরনের গ্লাইপ্টোথোরাক্স প্রজাতির মাছ রয়েছে । এর মধ্যে রয়েছে এই নতুন প্রজাতিটিও । এই মাছটি খাওয়া যায় । স্থানীয় মানুষ খাওয়ার জন্যই এটি ধরে।
জেডএসআই-এর বিজ্ঞানী ডঃ লাইশরাম কোসিগিন জানিয়েছেন, নতুন ক্যাটফিস সম্পর্কে গবেষণা প্রকাশিত হয়েছে নিউজিল্যান্ডের ম্যাগনোলিয়া প্রেস সম্পাদিত জুটাক্সায় ২০২২-এর ২৬-শে এপ্রিল ।
জেডএসআই-এর ডঃ কোসিগিন ছাড়াও এই গবেষণাপত্রটি লিখেছেন ডঃ বাংদোন শাংনিনগাম।
SSS/AP/RAB
(Visitor Counter : 36
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রী শ্রী মনসুখ মান্ডভিয়া দিল্লির ডেঙ্গু পরিস্থিতি নিয়ে পর্যালোচনা করেছেন
নতুন দিল্লি, ০১ নভেম্বর, ২০২১
কেন্দ্রীয় স্বাস্থ্যমন্ত্রী ডক্টর মনসুখ মান্ডভিয়া আজ দিল্লিতে ডেঙ্গু মোকাবিলায় এক উচ্চ পর্যায়ের পর্যালোচনা বৈঠক করেছেন। ওই বৈঠকে তিনি উল্লেখ করেন যে, অনেক গরিব মানুষ ডেঙ্গুতে আক্রান্ত হয়েছেন, তাঁদের রক্তের প্লেটলেট বা অনুচক্রিকা কমে যাওয়ায় দুর্বলতা সৃষ্টি হয়েছে। এ বিষয়ে তিনি অ্যান্টিপাইরেটিক ওষুধ দেওয়ার জন্য প্রাথমিক স্বাস্থ্যকেন্দ্র গুলিকে পরামর্শ দেন। ডেঙ্গু নির্ধারণের ক্ষেত্রে রক্ত পরীক্ষা অতীব প্রয়োজন বলে তিনি উল্লেখ করেন। এ বিষয়ে তিনি লাগাতার ডেঙ্গু পরীক্ষার জন্য সংশ্লিষ্ট আধিকারিকদের নির্দেশ দেন।
দিল্লিতে ডেঙ্গু মোকাবিলায় কেন্দ্র এবং রাজ্য সরকারের যৌথ সহায়তার কথা উল্লেখ করেন ডক্টর মান্ডভিয়া বলেন, কয়েকটি হাসপাতালে ডেঙ্গু রোগীর চাপ থাকলেও বেশ কয়েকটি হাসপাতালে এখনোও শয্যা খালি রয়েছে। বিভিন্ন হাসপাতালে করোনা চিকিৎসার জন্য বরাদ্দ শয্যা গুলিকে ডেঙ্গু চিকিৎসায় কাজে লাগানোর তিনি পরামর্শ দেন।
ডেঙ্গু নিয়ন্ত্রণে মশক নিধনের জন্য প্রয়োজনীয় ব্যবস্থা গ্রহণের বিষয় নিয়েও এদিন বৈঠকে আলোচনা করা হয়। বিভিন্ন স্থানে জল জমে যাতে মশার লার্ভা তৈরি হতে না পারে সে বিষয়ে প্রয়োজনীয় ব্যবস্থা গ্রহণের জন্য তিনি আধিকারিকদের পরামর্শ দেন।
দিল্লিতে যে পরিমাণ ডেঙ্গু ধরা পড়ছে তার ১০ শতাংশ জটিল। মৃত্যুর হার ১ শতাংশের কিছুটা বেশি।
আজকের এই পর্যালোচনা বৈঠকে কেন্দ্রীয় স্বাস্থ্য সচিব শ্রী রাজেশ ভূষণ, জাতীয় স্বাস্থ্য মিশনের অধিকর্তা শ্রী বিকাশ শীল, অতিরিক্ত স্বাস্থ্যসচিব শ্রীমতি আরতী আহুজা, এনসিডিসি'র অধিকর্তা ডক্টর এস কে সিং প্রমুখ।
CG/ SB
(Visitor Counter : 182